Plaaskos: Botterskorsie-soutkaaskoek - Agriorbit
Home Lifestyle Plaaskos / Farm fare Plaaskos: Botterskorsie-soutkaaskoek
Bedien 12 mense
Die Plaaskos-span is onlangs uitgedaag om kaaskoeke op die vuur voor te berei. Hierdie botterskorsie-soutkaaskoek was een van die heerlike resepte wat uitgekom het. Soutkaaskoek is al 'n geruime tyd baie gewild onder kos-foendies en is soortgelyk aan 'n romeriger weergawe van 'n souttert. Probeer dit self en toets jou braaivermoë met die onderstaande resep. Loer ook na die ander resepte wat ons op die vuur gemaak het deur op die naam te kliek: Baklava Cheesecake, Salted Caramel Individual Cheesecakes, Sweet Chilli Savoury Cheesecake.
5ml fyn komyn, gerooster
250g ricotta-kaas, kamertemperatuur
500g roomkaas, kamertemperatuur
1 knoffelhuisie, gerooster
500ml gekookte botterskorsie, fyngemaak
30ml sprietuie (chives), fyngekap
100g geroosterde pampoensade
1 pakkie soutbeskuitjies
Maak kole om die pampoen sag te kook. Maak 'n vuurbestande pot vol met kookwater en kook tot sag met deksel op.
Draai hele knoffelhuisie in foelie toe en sit direk in kole om tot sag te rooster.
Steek nog kole aan vir die Weber-braaier, 20 kole per kant.
Sodra die kole reg is, rooster komyn en sesamesade in 'n vuurbestande pan in die Weber. Sodra jy die heerlike geur van die speserye in die lug ruik, is dit reg.
Meng bestanddele vir die kors saam en druk vas in 'n losboompan. Bak in Weber met deksel op vir 25 minute.
Slaan beskuitjies fyn in 'n sakkie. Meng met oorblywende bestanddele en druk in gesmeerde losboompan. Sit eenkant.
Meng ricotta-en roomkaas met 'n elektriese klitser. Voeg eiers, pampoenpuree, sprietuie, sout en peper by. Meng goed.
Gooi mengsel in pan met kors en bak vir 40 minute in Weber met deksel op. Voeg dan nog kole by en bak 'n verdere 25 minute tot goudbruin en bros.
Haal die kaaskoek versigtig uit die pan en laat afkoel.
Terwyl dit afkoel, rooster pampoensade liggies oor kole in 'n pan. Rooster daarna 'n takkie kersietamaties en laat beide afkoel. Wanneer alles afgekoel is, garneer kaaskoek met pampoensade en kersietamaties.
Bedien saam met die oorblywende soutbeskuitjies en 'n smeerkaas vir 'n voorgereg of saam met 'n kaasbord. –Ursula Human, Plaaskos